# Charles Dickens

### Z Wikipédie

Charles Dickens
anglický spisovateľ
Narodenie | 7. február 1812 Landport pri Portsmouthe, Anglicko
Úmrtie | 9. jún 1870 Rochester, Anglicko
Pozri aj Biografický portál

Charles John Huffam Dickens (pseudonym Boz) (* 7. február 1812, Landport pri Portsmouthe, Anglicko - † 9. jún 1870, Rochester , Anglicko) bol anglický spisovateľ.

## [úprava] Životopis

Narodil sa ako syn neúspešného vládneho úradníka Johna Dickensa a Elizabeth Barrowovej. Keď mal 5 rokov presťahovali sa do Chathamu, v Kente a v 10-tich sa sťahovali do Camden Town v Londýne. Jeho rodičia žili v biede a mladý Dickens veľa pretrpel. Ocitol sa na dne, keď jeho otca odsúdili do väzenia pre dlžníkov. 12-ročný Charles si musel zarábať na živobytie v továrni na krém. Táto práca a návštevy vo väzení zanechali v jeho vnímavej duši pocit poníženia a odporu, s ktorým sa často stretávame v jeho neskoršej tvorbe, najmä v románe David Copperfield. Vzdelanie nadobudol vlastnou usilovnosťou. Náruživo čítal staré romány a navštevoval Britské múzeum. Ako 15-ročný sa stal pisárom v kancelárii právneho zástupcu. Naučil sa rýchlopis a v roku 1835 sa stal súdnym a parlamentným spravodajcom časopisu Morning Cronicle. Medzitým písal umeleckú prózu a v rokoch 1833 - 1835 prispieval črtami do Monthly Magazine. Príspevky vydal v roku 1836 pod názvom Sketches by Boz (Bozove črty). V roku 1836 sa oženil s Catherine Hogarthovou a mal s ňou 10 detí. O rok neskôr zomrela jeho 17-ročná švagriná, čo ho hlboko zasiahlo. V roku 1842 odišiel do Ameriky, kde obhajoval medzinárodný copyright a zrušenie otroctva.O jeho deti sa zatiaľ starala jeho švagriná Georgina, ktorá sa stala trvalou súčasťou ich domácnosti i po rozpade jeho manželstva. Dickens bol veľmi usilovný spisovateľ, obľúbený a ochotný rozprávač, ale taktiež rád hrával v dobročinných divadelných predstaveniach. Amatérsky za zaoberal kriminológiou, spiritizmom a hypnotizérstvom, rád sa dobre zabavil a prechádzal prírodou i denným a nočným Londýnom. Býval tiež škriepny a hysterický, a taktiež nie vždy dobre vychádzal so svojimi vydavateľmi. Od roku 1853 uskutočňoval verejné čítania svojich diel. Celkovo uskutočnil 471 takýchto literárnych posedení, na ktorých ho najviac lákal a fascinoval živý kontakt s poslucháčmi. V roku 1857 sa zamiloval do herečky Ellen Ternanovej a v roku 1858 sa rozviedol so svojou manželkou, čím vyvolal nielen spoločenský škandál, ale i zmenšil okruch svojich priateľov. V roku 1860 kúpil a opravil dom v Rochestri, kde žil až do konca života. V roku 1865 pri návrate z Francúzska, kde bol s Ellen Ternanovou a jej matkou, prežil veľké železničné nešťastie pri meste Staplehurst v Kente. V rokoch 1867 - 1868 podnikol ďalšie turné do USA a v roku 1870 bol prijatý na hodinovej audiencii kráľovnou Viktóriou. Od detstva trpel na problémy s obličkami a keď sa k nim na začiatku 60. rokov pridružili i srdcové problémy, začal veľmi rapídne chradnúť. Zomrel náhle pri písaní svojho posledného románu Gad’s Hill, pochovaný je vo Westminsterskom opátstve.

## [úprava] Dickensove deti

- Charles Culliford Boz Dickens (6. január 1837 - 1896)
- Mary Angela Dickens (6. marec 1838 - 1896)
- Kate Macready Dickens (29. október 1839 - 1929)
- Walter Landor Dickens (8. február 1841 - 1861)
- Francis Jeffrey Dickens (15. január 1844 - 1886)
- Alfred D'Orsay Tennyson Dickens (28. október 1845 - 1912)
- Sydney Smith Haldimand Dickens (18. apríl 1847 - 1872)
- Henry Fielding Dickens (15. január 1849 - 1933)
- Dora Annie Dickens (16. august 1850 - apríl 1851)
- Edward Bulwer Lytton Dickens (13. marec 1852 - 1902)

## [úprava] Tvorba

Dickens je jedným z najväčších anglických prozaikov 19. storočia a je považovaný za druhého najlepšieho anglického spisovateľa, hneď po dramatikovi Williamovi Shakespearovi. Napísal takmer 20 románov, z ktorých mnohé vychádzali na pokračovanie v časopisoch. Jeho tvorba sa vyznačuje humorom, vrúcnosťou, súcitom a častým pátosom, ktoré sprevádzajú jeho rozprávanie o živote viktoriánskeho Anglicka vrátane všadeprítomného utrpenia a nespravodlivosti, zvyčajne stojacich v centre autorovej kritickej pozornosti. Vo svojej tvorbe sa objavujú i autobiografické črty (napr. uvrhnutie jeho otca do väzenia pre dlžníkov, ktoré zobrazil v románe Malá Doritka a David Copperfield). Stvoril množstvo nezabudnuteľných postáv, ako sú Uriáš Heep, Scrooge alebo pán Pickwick. Prvé literárne diela začal uverejňovať v roku 1833 v časopisoch pod pseudonymom Boz. Sériu humoristických čŕt The Posthumous papers of Pickwick Club (Pamäti Klubu Pickwickovcov) písal na objednávku a uverejňoval v zošitoch. Pickwikovci mu otvorili dvere k sláve a materiálnej istote. 24-ročný spisovateľ, ktorý vynikal jemným humorom, sa ocitol na vrchole literárneho úspechu. V seriáli veľkých románov, ktoré nasledovali na rozdiel od úsmevnosti Pickwickovcov prevládajú temnejšie tóny. V časopise Bentley’s Miscellany vychádzal na pokračovanie Oliver Twist a v mesačných pokračovaniach aj román Nicholas Nickleby. Romány The old Curiosity Shop (Starožnícky obchod) a Barnaby Rudge vychádzali ako časť seriálu Master Humphrey’s Clock (Hodiny mladého pána H.). Výsledkom jeho cesty do Ameriky boli veľmi kritické diela American Notes (Americké poznámky) a časť románu Martin Chuzzelewit. Vystupoval aj v ochotníckom divadle a vo forme prednášok čítal svoje Vianočné príbehy. Medzi rokmi 1843 - 1867 písal každý rok jednu „vianočnú“ knihu alebo novelu (okrem rokov 1847 a 1849), nazývané Christmas Books (Vianočné knihy) , z ktorých prvá bola kniha s názvom A Christmas Carol in Prose (Vianočná koleda). Nasledujúci rok vyšli ďalšie príbehy, The Chimes (Novoročné zvony), The Cricket on the Heart (Cvrček na ohnisku), The Battle of Life (Boj života) a ďalšie. Označoval ich za rozmarné masky, vzbudzujúce láskyplnosť a zdržanlivosť, čo prispelo k jeho popularite.

## [úprava] Dielo

- 1836 / 1837 - The Pickwick Papers (Pamäti klubu Pickwickovcov), je písaný formou zápiskov z činnosti skupiny výstredných Angličanov, ktorí sa častujú rozprávaniami o svojich neobyčajných dobrodružstvách; hlavnými postavami sú pán Pickwick, predseda klubu, a jeho veselý sluha Sam Weller.
- 1837 / 1838 - Oliver Twist, mladý hrdina zažíva dramatické zvraty od pobytu v sirotinci, života medzi londýnskymi vreckovými zlodejmi až po zakotvenie v bohatej rodine (v roku 1948 bol nakrútený film, v roku 1960 muzikál)
- 1838 / 1839 - The Life and Adventures of Nicholas Nickleby (Život a dobrodružstvá Nicholasa Nicklebyho, putovanie a protivenstvá, ktoré musí prekonávať mladý učiteľ a jeho sestra
- 1840 / 1841 - The old Curiosity Shop (Starožitnícky obchod), román poukazujúci na prostú a krehkú ľudskosť v podobe starožitníka Trenta a jeho vnučky Nell a dravosť v podobe zloducha Quilpa
- 1841 - Barnaby Rudge, historický román z obdobia protikatolíckych nepokojov v roku 1780
- 1842 - American Notes (Americké poznámky), cestopisné eseje
- 1843 / 1867 - A Christmas Books (Vianočné knihy)
  - 1843 - A Christmas Carol in Prose (Vianočná koleda), najprekladanejšie dielo z celej jeho tvorby; príbeh úžerníka Scroogea, ktorého vo sne strašia traja duchovia - duch minulých Vianoc (predstavuje šťastné detské sviatky), duch prítomných Vianoc (poukazuje na chudobnú domácnosť jeho zle plateného zamestnanca) a duch budúcich Vianoc (ukazuje jeho nikým neoplakávanú smrť).
  - 1844 - The Life and Adventures of Martin Chuzzlewit (Život a dobrodružstvá Martina Chuzzelewita), román
  - 1844 - The Chimes (Novoročné zvony)
  - 1845 - The Cricket on the Heart (Cvrček na ohnisku)
  - 1846 - The Battle of Life (Boj života)
  - 1848 - The Haunted Man (Štvaný človek)
  - 1850 - A Christmas Tree (Vianočný stromček)
  - 1851 - What Christmas Is as We Grow Older (Čo sú to Vianoce, keď zostarneme)
  - 1852 - The Poor Relation’s Story (Príbeh chudobného príbuzného)
  - 1853 - Nobody’s Story (Príbeh nikoho)
  - 1854 - The Seven Poor Travellers (Sedem úbohých tulákov)
  - 1855 - The Holly-Tree Inn (Hostinec u cesmíny)
  - 1856 - The Wreck of the Golden Mary (Vrak zlatej Márie)
  - 1857 - The Perils of Certain English Prisoners (Nebezpečenstvo pre niektorých anglických väzňov)
  - 1858 - Going Into Society (Chodenie do spoločnosti)
  - 1859 - The Jaunted House (Strašidelný dom)
  - 1860 - A Message from the Sea (Posolstvo z mora)
  - 1861 - Tom Tiddler’sGround (Zem Toma Tiddlera)
  - 1862 - Somebody’s Luggage (Niekoho batožina)
  - 1863 - Mrs. Lirriper’s Lodgings (Byt pani Lodgingsovej)
  - 1864 - Mrs. Lirriper’s Legacy (Odkaz pani Lodgingsovej)
  - 1865 - Doctor Marigold (Doktor Marigold)
  - 1866 - Mugb Junction (Prestupná stanica Mugb)
  - 1867 - No Thoroughfare (Prejazd zakázaný)
- 1846 - Pictures form Italy (Obrázky z Talianska), cestopisné eseje
- 1846 / 1848 - Dombey and Son (Dombey a syn), román o majiteľovi lodnej dopravy, ktorý má len jeden cieľ - zaistiť si syna a dediča - a za tým si ide bezohľadne a aj cez mŕtvoly, až kým nepríde o všetko
- 1849 - The Life of Our Lord (Život nášho Pána), výchovný román, ktorý napísal pre svoje deti (knižne vyšlo až v roku 1934)
- 1849 / 1850 - David Copperfield, román sa opiera o udalosti z autorovho života: sirotu Davida pošlú do internátnej školy, kde zažije kruté zaobchádzanie a čoskoro musí nastúpiť do zamestnania, utečie z domova, býva u svojej výstrednej tety, nakoniec však vyštuduje a stane sa z neho slávny spisovateľ.
- 1852 - A Child’s History of England (Anglické dejiny pre deti)
- 1852 / 1853 - Bleak House (Ponurý dom)
- 1854 - Hard Times (Zlé časy), román vyjadrujúci kritický pohľad na viktoriánsku industrializáciu
- 1855 / 1857 - Little Dorrit (Malá Dorritka), príbeh dievčatka vyrastajúceho vo väzení pre dlžníkov
- 1858 - Reprinted Pieces (Pretlačené práce), súbor drobných prác, esejí a čŕt
- 1859 - A Tale of Two Cities (Príbeh dvoch miest), román založený na charakterových, dejových a ďalších kontrastoch dvoch miest, ktorými sú Londýn a Paríž
- 1860 / 1861 - Great Expectations (Veľké nádeje), román s autobiografickými prvkami o ceste za šťastím, ktorú hrdina vidí v živote vyšších vrstiev
- 1861 - The Uncommercial Traveller (Príbeh obchodného cestujúceho), súbor drobných prác, esejí a čŕt
- 1868 - Uncollected Writings from Household Words 1850 - 1859 (Práce z časopisu Domáce slová 1850 - 1859), súbor drobných prác, esejí a čŕt
- 1868 - The Magic Fishbone (Čarovná rybia kosť)
- 1870 - The Mystery of Edwin Drood (Tajomstvo Edwina Drooda), román ostal nedokončený
- 1870 - Speeches (Prejavy), súbor prejavov z verejných schôdzí a banketov
- 1880 / 1882 - Letters (Listy)
- 1885 - Plays and Poems (Básne a hry), súhrn dramatických prác
- 1908 - Miscellaneous Papers (Rôzne práce), súbor drobných prác, esejí a čŕt
- Náš starý spoločný priateľ
- Nádejné vyhliadky

## [úprava] Sfilmované diela

- 1922 - Oliver Twist (réžia Frank Lloyd; Jackie Coogan ako Oliver a Lon Chaney ako Fagin)
- 1934 - Great Expectations (réžia Stuart Walker)
- 1935 - David Copperfield (réžia George Cukor)
- 1935 - A Tale of Two Cities (réžia Jack Conway)
- 1938 - A Christmas Carol (réžia Edwin L. Marin)
- 1946 - Great Expectations (réžia David Lean; hrajú John Mills a Jean Simmons)
- 1947 - Nicholas Nickleby (réžia Alberto Calvacanti)
- 1948 - Oliver Twist (réžia David Lean; Alec Guinness ako Fagin)
- 1951 - Scrooge (réžia Brian Desmond Hurst)
- 1952 - The Pickwick Papers (réžia Noel Langley)
- 1958 - A Tale of Two Cities (hrá Dirk Bogard)
- 1968 - Oliver!, muzikál od Lionela Barta (réžia Carol Reed)
- 1970 - Scrooge (hrajú Albert Finney a Alec Guinness)
- 1983 - Mickey's Christmas Carol, kreslený film z dielne Walta Disneyho
- 1992 - The Muppet Christmas Carol (réžia Brian Henson; Michael Caine ako Scrooge)
- 1997 - Oliver Twist (Richard Dreyfuss ako Fagin, Elijah Wood)
- 1998 - Great Expectations (Ethan Hawke a Gwyneth Paltrow)
- 2002 - Nicholas Nickleby (réžia Douglas McGrath)
- 2005 - Oliver Twist (réžia Roman Polański; Ben Kingsley ako Fagin)

## [úprava] External Links

- Charles Dickens mobile ebooks

Wikicitáty obsahujú zbierku citátov súvisiacich s:
Charles Dickens
Wikimedia Commons ponúka multimediálny obsah k téme
Charles Dickens

Zdroj: "http://sk.wikipedia.org../../../c/h/a/Charles_Dickens_e77a.html"

Kategórie: Narodenia v 1812 | Úmrtia v 1870 | Britskí spisovatelia

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- العربية
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Gàidhlig
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Lietuvių
- Latviešu
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Piemontèis
- Português
- Română
- Русский
- Sicilianu
- Simple English
- Shqip
- Српски / Srpski
- Svenska
- தமிழ்
- ไทย
- Türkçe
- Українська
- اردو
- 中文